Bejaarde sterf in brand by ou hospitaal | Maroela Media
Bejaarde sterf in brand by ou hospitaal
Die brand by die ou provinsiale hospitaal in Volksrust. (Foto: Jan-Henk van Vuuren/ Watco Emercency Medical Service)
Die polisie in Mpumalanga doen 'n geregtelike doodsondersoek nadat 'n bejaarde man Maandagoggend in 'n brand by die ou provinsiale hospitaal in Volksrust gesterf het. Dié hospitaal was ten tyde van die brand as 'n skuiling vir werkloses, bejaardes en pensioenarisse gebruik.
Volgens brig. Leonard Hlathi, woordvoerder van die polisie, het die brand vroegoggend uitgebreek waarna paramedici na die ou hospitaal ontbied is.
Jan-Henk van Vuuren van Watco Emercency Medical Service het aan Maroela Media gesê die nooddienste het die eerste oproep net voor 05:00 ontvang.
Die skade wat gedurende die brand aan die ou hospitaal aangerig is. (Foto: Jan-Henk van Vuuren/Watco Emercency Medical Service)
Volgens Hlathi het die nooddienste by hul aankoms op die toneel die man, vermoedelik 70 jaar oud, in sy kamer aangetref. Die slagoffer was in dié stadium bewusteloos en is later op die toneel dood verklaar.
Twaalf kamers is in die brand beskadig, het Hlathi gesê.
Die oorsaak van die brand is in dié stadium onbekend.
Covid-19-statistieke: Gevalle, sterftes styg steeds skerp
Vliegtuigvlerk tref man
Ter wille van beter Afrikaans, die term "pensioenaris" dui op 'n persoon wat pensioene administreer. 'n Afgetredene wat 'n pensioen ontvang is 'n pensioentrekker.
Jan, as ons dan nou soooo suiwer wil wees – my HAT beskryf 'pensionaris' as 1.a. Regsgeleerde wat as raadsman van die Nederlandse regering opgetree het. b. President van die Bataafse Republiek. 2. Iemand wat 'n pensioen ontvang; gepensioeneerde.
Werkloses, bejaardes en gestremdes saam in een, baie ou gebou? Dit klink vir my na moeilikheid soek, en ek hoop 'n wakker aspirant kurator kan dit namens ons ou mense behoorlik opvolg en die skuldiges van hul troontjies af forseer. Wuhan se kits-hospitale sou baie beter in SA doen as hulp om behuisingsnood te verlig, en aansteek-risiko's van selfs tering te verminder, as om kortsigtige veldhospitale op te rig. Dis báie netjieser en ekonomieser as HOP-huisies, en om ¾ van jou mure met ander te deel is minder erg as om jou skottelgoed en selfs zol met 10 ander te… Lees meer »